વિપક્ષે ઉપરાષ્ટ્રપતિ પદની ચૂંટણી માટે પોતાના ઉમેદવાર તરીકે મહાત્મા ગાંધીના પૌત્ર ગોપાલકૃષ્ણ ગાંધીના નામની જાહેરાત કરી છે. મંગળવારે કોંગ્રેસ અધ્યક્ષા સોનિયા ગાંધીના નેતૃત્વમાં 18 વિપક્ષ પક્ષોની બેઠકમાં આ નિર્ણય લેવામાં આવ્યો હતો. આજે કોંગ્રેસના ઉપાધ્યક્ષ રાહુલ ગાંધીએ બિહારના મુખ્યમંત્રી નીતિશ કુમાર સાથે આ મુદ્દે ફોન પર વાત કરી. રાહુલ ગાંધીએ ગોપાલકૃષ્ણ ગાંધી માટે જેડીયુના સમર્થનની માગ કરી હતી. રાહુલ ગાંધીની સાથે ગોપાલકૃષ્ણ ગાંધીએ પણ નીતિશ કુમાર સાથે ફોન પર વાત કરી હતી.